עדי ביכמן

עדי מאיה ביכמן (נולדה ב־5 בפברואר 1983) היא שחיינית עבר ישראלית, אלופת ישראל ושיאנית ישראל, שהשתתפה באולימפיאדת סידני (2000). סיימה חמישית באליפות אירופה (הלסינקי 1999) והייתה שיאנית ישראל במשך כ־23 שנים (1998–2021). היא הייתה השחיינית הישראלית הראשונה ששחתה 800 מטר חופשי מתחת ל־9 דקות, וזכתה בשתי מדליות ארד באליפות אירופה לנוער (מוסקבה 1999). בנוסף שיחקה שנתיים בנבחרת ישראל בכדורמים נשים.

לאחר פרישתה מהקריירה הספורטיבית עברה ביכמן לתחום ניהול הספורט. מאז 2021 היא חברת הנהלה בוועד האולימפי בישראל וכיהנה כיו"ר הוועדה המקצועית של הוועד במשך ארבע שנים, עד שנבחרה בשנת 2024 ליו"ר איגוד השחייה בישראל – האישה הראשונה בתפקיד זה. בנוסף היא חברת הנהלה במכבי ישראל. משנת 2016 היא עובדת ב; בתחילה ייסדה את תחום הספורט במכללה במסלול לתואר ראשון בחינוך וחברה עם התמחות בספורט, ובשנת 2022 מונתה למנהלת הפקולטה למקצועות הבריאות.

בסוף נובמבר 2025 החליטה ועדת האיתור של הוועד האולימפי פה אחד על בחירתה של ביכמן לתפקיד מנכ"לית הוועד האולימפי בישראל.

 ביוגרפיה 
ביכמן נולדה וגדלה בקריית אונו. היא החלה לשחות בגיל חמש וחצי בקבוצת השחייה של מכבי קריית אונו בהדרכת אורי קליינמן וחיים פיינגולד, ובהמשך התאמנה כשנה בהדרכתו של רובי שלו בקבוצות השחייה של הפועל גבעתיים ומכבי קריית אונו. בגיל 11 עברה להתאמן באקדמיה למחוננים בספורט במכון וינגייט בהדרכת לאוניד קאופמן.

ביכמן מכהנת כחברת הנהלה במכבי ישראל (מאז 2019), כחברת הנהלת איגוד השחייה בישראל וכחברת הנהלת הוועד האולימפי בישראל. בין השנים 2021–2024 שימשה יו"ר הוועדה המקצועית של הוועד האולימפי וחברת הוועדה של הוועד האולימפי האירופי (EOC) לפסטיבל האולימפי האירופי לנוער (EYOF). בשנת 2024 נבחרה ליו"ר איגוד השחייה בישראל.

ביכמן הייתה השחיינית הישראלית הראשונה שירדה מתשע דקות במשחה ל-800 מטר חופשי, והחזיקה בשיאים ישראליים במשך יותר משני עשורים.

 קריירה מקצועית 
לאחר פרישתה מהקריירה התחרותית שימשה מנהלת פרויקטים ב"אתנה" – המועצה הציבורית לקידום נערות ונשים בספורט ברשויות מקומיות ובאגודות ספורט. בשנת 2015 מונתה למנהלת מחלקת הספורט במועצה המקומית סביון, וכיום היא מנהלת הפקולטה למקצועות הבריאות בקריה האקדמית אונו.

בעבר עסקה גם בפעילות התנדבותית נוספת, בין היתר כמאמנת בקבוצת השחייה של צה"ל וכחברה בוועדת הנדלר לקביעת אמות המידה לחלוקת ההקצבות בספורט. היא השתתפה בתוכנית המנטוריות הבינלאומית של Women Athletes Business Network בשיתוף "ארנסט ויאנג", אשר כללה 25 ספורטאיות עילית מרחבי העולם.

ביכמן מחזיקה בתעודת מאמן שחייה ואימנה בעבר בקבוצות השחייה של מכבי פארק המים רעות ובמכבי שוהם.

 חיים אישיים 
ביכמן נשואה ליניב שיר־עז ולהם שתי בנות.

 הישגים ותארים בשחייה 
 הישגים בולטים 
שנהתחרותמשחהמיקום/מדליהתוצאההערות1995אליפות ישראל100 מ' חזה1:18.00 דק'תואר בוגרות ראשון בגיל 12אליפות ישראל200 מ' חזה2:50.23 דק'תואר בוגרות ראשון בגיל 121997הפסטיבל האולימפי האירופי לנוער (ליסבון)400 מ' מעורב אישי5:01.60 דק'הפסטיבל האולימפי האירופי לנוער200 מ' מעורב אישי2:25.16 דק'1998משחקים אירופיים לנוער (מוסקבה)—   —בכל משחה שיא ישראלאליפות אירופה לנוער (אנטוורפן)800 מ' חופשי48:58.85 דק'אליפות אירופה לנוער400 מ' מעורב אישי104:58.30 דק'תחרות בינלאומית בבריכת 25 מטר400 מ' מעורב אישי4:50.96 דק'  שיא ישראלשיפור לשיא בן 7 שנים1999אליפות ישראל בבריכת 25 מטר1500 מ' חופשי17:10.29 דק'  שיא ישראלשיא עד 2022אליפות אירופה לנוער (מוסקבה)800 מ' חופשי8:49.72 דק'  שיא ישראלאליפות אירופה לנוער400 מ' מעורב אישי4:53.67 דק'  שיא ישראלאליפות אירופה בבריכת 25 מטר (ליסבון)400 מ' מעורב אישי214:50.75 דק'  שיא ישראלאליפות אירופה בבריכת 25 מטר400 מ' חופשי244:18.54 דק'  שיא ישראל2000סבב גביע העולם בבריכת 25 מטר (פריז)800 מ' חופשי58:42.38 דק'  שיא ישראלאליפות העולם בבריכת 25 מטר (אתונה)800 מ' חופשי118:43.77 דק'אליפות העולם (25 מ')400 מ' חופשי214:19.19 דק'אליפות אירופה (הלסינקי)800 מ' חופשי58:47.98 דק'  שיא ישראלקריטריון אולימפיאולימפיאדת סידני400 מ' חופשי384:27.33 דק'אולימפיאדת סידני800 מ' חופשי259:01.90 דק'אולימפיאדת סידני400 מ' מעורב אישי265:06.72 דק'2003אליפות ישראל1500 מ' חופשי17:19.22 דק'  שיא ישראל2004אליפות ישראל1500 מ' חופשי17:26.02 דק'

 השכלה והכשרה אקדמית 
M.A בניהול ארגוני ספורט – תואר משותף של תוכנית MEMOS של הוועד האולימפי הבינלאומי עם אוניברסיטת Catholique de Louvain שבבלגיה, בהצטיינות יתרה.
M.A בלימודי מגדר – אוניברסיטת תל אביב.
B.Sc במדעי המחשב – המכללה האקדמית תל אביב–יפו.
B.A בפסיכולוגיה ובניהול ספורט – אוניברסיטת רייס (Rice University), טקסס, ארצות הברית; חברה בנבחרת All American Team.
בוגרת קורס מאמנים וקורס מדריכי שחייה – בית הספר למאמנים ומדריכים ע"ש נט הולמן, מכון וינגייט.

קישורים חיצוניים

 עדי ביכמן באתר supersonas
 עדי ביכמן באתר הקריה האקדמית אונו



 הערות שוליים 

קטגוריה:שחייניות אולימפיות ישראליות
קטגוריה:שחייניות מעורב אישי ישראליות
קטגוריה:שחייניות חופשי ישראליות
קטגוריה:שחייניות חזה ישראליות
קטגוריה:שחייניות פרפר ישראליות
קטגוריה:אלופות ישראל בשחייה
קטגוריה:שחקניות כדורמים ישראליות
קטגוריה:שחייניות באולימפיאדת סידני (2000)
קטגוריה:משתתפות ישראליות באולימפיאדת סידני (2000)
קטגוריה:בוגרות אוניברסיטת רייס
קטגוריה:בוגרי אוניברסיטת רייס
קטגוריה:בוגרות המכללה האקדמית תל אביב-יפו
קטגוריה:בוגרי המכללה האקדמית תל אביב-יפו
קטגוריה:סגל הקריה האקדמית אונו
קטגוריה:ישראליות שנולדו ב-1983
קטגוריה:ישראלים שנולדו ב-1983